Folketing
2001-04-26

Jeg vil godt høre, om fru Aase D. Madsen med sit indlæg hermed mener, at der skal være en anden finansiering af arbejdsskadeforsikringsudgifterne til de selvstændige erhvervsdrivende, end der er til alle andre. Med det indlæg her måtte man jo forstå, at fru Aase D. Madsen agter at overføre udgifterne fra arbejdsskadeforsikringsloven på det her område til det offentlige. Det vil jeg godt lige bede fru Aase D. Madsen om at præcisere.